Symbol rozcestia O iných významoch výrazu *Jadierko* pozri *Jadierko (rozlišovacia stránka)*.
Schéma bunkového jadra s jadierkom vo vnútri bunky
**Štruktúra typickej živočíšnej bunky:**  

1. **Jadierko**  

2. Jadro  

3. Ribozóm (malé bodky)  

4. Vezikula  

5. Drsné endoplazmatické retikulum  

6. Golgiho aparát  

7. Cytoskelet  

8. Hladké endoplazmatické retikulum  

9. Mitochondria  

10. Vakuola  

11. Cytosól (spolu s ostatnými organelami tvorí cytoplazmu)  

12. Lyzozóm  

13. Centrozóm spolu s centriolami  

14. Cytoplazmatická membrána

**Jadierko** alebo **bunkové jadierko** alebo **nukleolus** (lat. *nucleolus*) je bunková organela resp. časť jadra s najväčšou proteosyntetickou aktivitou. 

Vyskytuje sa vo väčšine jadier eukaryotických buniek. Je to silne svetlolomná štruktúra, ktorá sa intenzívne farbí, najmä zásaditými farbivami, a preto ju možno pozorovať aj pod svetelným mikroskopom. Jadierko nepredstavuje samostatnú bunkovú organelu v pravom zmysle slova, ale je produktom chromozómu. Nie je trvalou súčasťou jadra, mizne v profáznom štádiu mitózy a k jeho rekonštrukcii dochádza až v telofáze. Svojimi fyzikálnochemickými vlastnosťami sa odlišuje od hmoty jadra, od ktorej nie je oddelené žiadnou membránou. Geneticky a morfologicky je jadierko spojené s chromozómami. Tvar jadierka je guľovitý, eliptický alebo aj nepravidelný. Počet jadierok kolíše od jedného k trom.

V mnohých druhoch buniek sa vo vnútri jadierka nachádza ešte menšia, ťažko farbiteľná, dynamická guľovitá štruktúra, tzv. *nucleolinus*. Hoci bola objavená pred viac než 150 rokmi, nie je presne známa jej funkcia. Z posledných štúdií na vaječných bunkách živočíchov však vyplýva, že úzko súvisí s prípravou deliaceho meiotického aparátu po aktivácii oocytu.
´

Referencie
----------

1. ↑  Thoru Pederson. *Encyclopedia of Biological Chemistry - Vol 3*. [s.l.] : [s.n.]. Kapitola Nucleolus, Overview.
2. ↑  ALLIEGRO, Mary Anne; HENRY, Jonathan J.; ALLIEGRO, Mark C.. Rediscovery of the nucleolinus, a dynamic RNA-rich organelle associated with the nucleolus, spindle, and centrosomes. *Proceedings of the National Academy of Sciences of the United States of America (PNAS)*, 19. júl 2010. Dostupné online [cit. 2010-07-26]. ISSN 0027-8424. DOI: 10.1073/pnas.1008469107. (anglicky)
3. ↑  Rediscovery: Scientists confirm role for mysterious cell component, the nucleolinus

Iné projekty
------------

Commons
* Spolupracuj na Commons Commons ponúka multimediálne súbory na tému **Jadierko**

Externé odkazy
--------------

* COOPER, Geoffrey M.. *The Cell: A Molecular Approach*. 2. vyd. Sunderland MA : Sinauer Associates, 2000. Dostupné online. ISBN 0-87893-106-6. Kapitola The Nucleolus. (anglicky)
* Nucleolus under electron microscope II Archivované 2011-05-18 na Wayback Machine
* Nuclear Protein Database – search under compartment

Zdroj
-----

*Tento článok je čiastočný alebo úplný preklad článku Jadérko na českej Wikipédii.*

  


| * z
* d
* u
Organely a štruktúry bunky |
| --- |
| Všeobecné štruktúry | nukleoid • bunkové jadro (jadierko, karyolema) • cytoplazma • cytosól • biologická membrána • cytoplazmatická membrána • bunková stena • plazmodezma • cytoskelet • ribozóm • bičík • riasinka • peroxizóm |
| Semiautonómne organely | mitochondria (krista, matrix) • hydrogenozóm • mitozóm • plastid (chloroplast, stróma, tylakoid) |
| Endomembránový systém | endoplazmatické retikulum • Golgiho aparát • lyzozóm • vakuola • vezikul • inklúzia |
| Bunkové delenie | deliace vretienko • centrozóm • centriola |